Den har en utoverliggende, teppedannende vekst og blir 10–25 cm høy. Bladene er læraktige, smalt elliptiske, helrandete og med innrullet kant. Blomstene er kremgule eller gule, 12–15 mm lange og sitter i flate hoder. Planten vokser på kalkjord i fjellet der den finnes på tørre, steinete steder, ur og tørreng. Arten er utbredt i fjellene i Mellom- og Sør-Europa, Algerie, Tyrkia og Kaukasus.